Arcaĥa Reĝlando

La Arcaĥa Reĝlando (armene: Արցախի թագավորություն) estas la moderna nomo donata al la mezepoka orienta armena ŝtato sur la teritorio Arcaĥo (Montara Karabaĥo), Gardman kaj Gegharkunik. Tiutempaj fontoj nomis ĝin la "regno Aghuank" aŭ "Ĥaŝen". La reĝa familio de Arcaĥo estis malgranda branĉo de la antikva Sjunida dinastio. La reĝlando aperis kiam Hovhannes-Senekerim akiris la reĝan titolon en la jaro 1000. La monarkoj de Arcaĥo konservis internacie agnoskitan suverenan statuson, kvankam en la 13-a jarcento ili akceptis kartvelan, tiam mongolan regadon. Ili perdis la reĝan titolon post la murdo de Hasan-Jalal (1214-1261) de la Ilĥanida reganto Arghun Ĥano, sed daŭre regis Arcaĥon kiel princlando, kiu de la 16-a jarcento konsistis el kvin armenaj melikdomoj kaj daŭris ĝis la frua 19-a jarcento. La posteuloj de la reĝoj de Arcaĥo ludis elstaran rolon en la historio de Arcaĥo ĝis la 20-a jarcento.

Kategorio:Historio de Armenio
Kategorio:Montara Karabaĥo
Kategorio:Administraj unuoj fonditaj en 1000-1009
Kategorio:Aperis en 1000
Kategorio:Administraj unuoj malfonditaj en 1260-1269
Kategorio:1261